cyanic-selkie/wikianc huggingface dataset:
דעת
התחרות על הקיבולת המוגבלת של התודעה
משום שמטא-מודעות היא למעשה סוג של מודעות חווייתית, היא נכנסת למודעות באופן דומה לזה של שאר התכנים המודעים. כתוצאה מכך, גם היא מתחרה מול כל שאר תוכני התודעה על אותה הקיבולת המוגבלת של התודעה האנושית.
שליטה על תוכני התודעה
לתת את הדעת או להקשיב, היא היכולת לרכז את הפעילות הקוגניטיבית של האדם בכיוון מסוים עבור רגע מסוים. תהליכי העיבוד מלמטה-למעלה ומלמעלה-למטה מאפשרים לאדם להשקיע את משאבי הקשב שלו בצורה המיטבית עבור הנסיבות הנוכחיות, מתוך הישענות על ניסיון העבר. הקשב הסלקטיבי מאפשר למידע רלוונטי להנחות את ההתנהגות של האדם, תוך כדי צמצום ההשפעה של מידע מסיח או לא רלוונטי. פעולה זו של הפניית הקשב לגירויים המתאימים בלבד מכונה "סינון" (Filtering).
מרגרט צ'ו
טלוויזיה
צ'ו עברה משבר בעקבות ביטול הסדרה, והתמכרה לסמים ואלכוהול.
דוריס רוברטס
חיים אישיים
רוברטס הייתה נשואה למייקל קנאטה בשנים 1956–1962. בנם היחיד, מייקל, נולד ב-1957. שנה לאחר גירושיה, ב-1963, נישאה רוברטס לסופר והתסריטאי ויליאם גויאן; הוא מת מלוקמיה ב-1983.
צב רך מצוי
תפוצה
תפוצתו העולמית של הצב הרך המצוי כוללת את רוב חלקיה של אפריקה, מלבד דרומה. בנוסף מצוי צב זה באגן הים התיכון, בסוריה, לבנון, טורקיה וישראל, ולמעשה לא במרבית אפריקה בניגוד לשמו השני. הצב הרך המצוי שוכן בעיקר בנחלים, באזורים רדודים בהם זרימת המים אטית. בנוסף נצפו פרטים בטורקיה וישראל שיצאו לים הפתוח, התופעה טרם הוסברה, אך נראה שלצב זה אין קושי לשרוד במים מלוחים ואף לאכול בעלי חיים ימיים.
צ'ארלס בירד קינג
סגנונות והשפעות
קינג השתמש בכמה טכניקות שראה בציורים ההולנדים, כפי שכתב ניקולס קלארק בשנת 1982 רבים מציוריו של קינג כוללים מאפיינים המראים את השפעת האמנות ההולנדית על דיוקנאותיו." קינג ידוע כצייר חשוב בזכות דיוקנאותיו הרבים של אינדיאנים, שהוזמנו על ידי הממשלה הפדרלית. הוא הוזמן גם על ידי הממשלה לצייר דיוקנאות של גיבורי מלחמה מהוללים. בנוסף קיבל עבודות באופן פרטי מהאליטה הפוליטית. לרוע המזל, רוב דיוקנאותיו אבדו בשרפה שהייתה בסמית'סוניאן, והיצירה הייחודית שלו נהרסה.
בית הכנסת אבן דנאן
דגם של בית הכנסת רבי שלמה אבן דנאן מוצג בשער האמונה, בתצוגת הקבע של מוזיאון אנו.
פואד שכר
קורות חיים
שכר נולד בשנת 1962 בכפר א-נאבי שית, במחוז בעלבכ שבלבנון, אותו כפר בו נולד מזכ"ל חזבאללה לשעבר עבאס מוסאווי.
ליבי ער (שיר)
ליבי ער הוא סינגל שהוקלט על ידי הזמרת-יוצרת הישראלית יובל דיין, מתוך אלבומה השני, ליבי ער. השיר יצא לאור ב-12 בדצמבר 2015, על ידי חברות התקליטים הליקון וארומה מיוזיק, כסינגל השני מתוך האלבום וכשיר הנושא מתוכו.
רקע וכתיבה
שם השיר והפזמון הם הרמז מקראי לשיר השירים.
ישיבת זכרון משה - סאות' פולסברג
הקמפוס
בקמפוס נמצאים מבנים נוספים הכוללים את תלמוד התורה ובית הספר לבנות.
קתדרלת אילי
קבורה
בקתדרלה קבורים אנשי שם, כולל רוב הבישופים של אילי, ובהם:
משען (פירושונים)
{{פירושונים| אישים:
דיוויזיית הפאנצרגרנדיר אס אס ה-11
דיוויזיית פאנצרגרנדיר אס אס ה-11 נורדלנד (בגרמנית: Nordland) הייתה דיוויזיית פאנצרגרנדיר (חיל רגלים ממוכן) של הואפן אס אס, כחלק מצבא גרמניה הנאצית במהלך מלחמת העולם השנייה. הדיוויזיה הורכבה ממתנדבים ומגויסים מקרב המדינות שנכבשו על ידי גרמניה במהלך המלחמה, ולחמה בקרבות שונים בחזית המזרחית, ובכלל זה בקרב על ברלין.
היסטוריה
בספטמבר 1943 נשלחה הדיוויזיה לקרואטיה, שם פעלה כחלק מארמיית הפאנצר השנייה, ובדצמבר אותה שנה הועברה הדיוויזיה לחזית המזרחית, שם לחמה בגזרה הצפונית. בפברואר 1945 הועברה הדיוויזיה לפומרניה, שם לחמה כחלק מקורפוס הפאנצר אס אס השלישי, ולאחר מכן לחמה הדיוויזיה בצורה יוצאת מן הכלל בקרב על ברלין. בסוף הלחימה, רוב חיילי הדיוויזיה נלחמו עד המוות, המעט שנותרו בחיים לאחר הפסקת האש נשלחו לשבי ונשפטו כמשתפי פעולה עם השלטון הנאצי, חלקם הגדול אף הוצא להורג.
הארמייה ה-33 (ברית המועצות)
הארמייה ה-33 (ברוסית: армия я-33) הייתה ארמייה של הצבא האדום שלחמה במלחמת העולם השנייה.
וולטר שו
שו עמד בראש ועדת שו, שחקרה את מאורעות תרפ"ט בארץ ישראל.
ביוגרפיה
בשנת 1921 הוא מונה לנשיא בית המשפט העליון של מושבות המצרים (כיום סינגפור) וכיהן בתפקיד זה עד לפרישתו מכס השיפוט בשנת 1925.
ועדת שו
בשנת 1929 עמד שו בראש ועדת החקירה שמונתה על ידי משרד המושבות הבריטי לחקר הסיבות לפרוץ מאורעות תרפ"ט בארץ ישראל, הידועה בשם "ועדת שו". מסקנות "ועדת שו" שהתפרסמו במרץ 1930 מצאו כי "הסיבה העיקרית לעוינות ולאלימות של שנת 1929, היא האכזבה של הערבים מכך שתביעותיהם הלאומיות והפוליטיות לא מומשו וחששם מפני עתידם הכלכלי".
חיים אישיים
שו התחתן עם דורותי אמה מורטימור בשנת 1895 ולהם נולדו בן ובת. שו נפטר בביתו בוימברון מינסטר, דורסט ב-24 באפריל 1937.
קרל השביעי, קיסר האימפריה הרומית הקדושה
משפחתו
בנוסף היה לקרל אלברכט בן נוסף מפילגשו סופיה קרולינה פון אינגלהיים:
אייקוס
השקת אייקוס
החל משנת 2016, פיליפ מוריס פתחה במסע קידום מסיבי של "עתיד נטול עשן", תוך השקעת מאמצי פרסום הולכים וגוברים אשר מתמקדים במוצרים המהווים חלופות לסיגריות. מאז, אייקוס הפך למוצר הדגל של פיליפ מוריס כאשר סדרת המוצרים הנושאים את שם המותג הולכת וגדלה. בשנת 2016, פיליפ מוריס השיקה את אייקוס Mesh באנגליה, שהיה המוצר היחיד מסדרת אייקוס שלא היה מבוסס על טבק מחומם. הדור הבא של אייקוס ("אייקוס 3" ו-"אייקוס 3 Multi") הושק בטוקיו באוקטובר 2018 ולאחר מכן בשווקים נוספים ברחבי העולם.
טכנולוגיה
המכשיר הבסיסי, שפועל על עיקרון החימום ללא בעירה, מורכב ממטען ומתושבת דמוית עט. יחידת טבק לחימום חד פעמית (קרויה "HeatStick" או "Heets" כתלות בשוק ) מכילה טבק מעובד וטבול בפרופילן גליקול אשר מוכנס לתושבת ומחומם לטמפרטורות של עד 350°C. המשתמש לוחץ על לחצן כדי להפעיל את גוף החימום, ולאחר מכן שואף אוויר מיחידת הטבק. ILUMA, מוצר חדש יותר, מחמם את יחידות הטבק באמצעות אינדוקציה חשמלית (הממותגים בשם Terea).
שיווק ישיר
פיליפ מוריס הואשמה בשימוש באסטרטגיות לא חוקיות או לא מפוקחות: דוח משנת 2018 ציין כי "חנויות הבוטיק של אייקוס נמצאות במרכזו של קידום מכירות אגרסיבי הכוללת החלפת חפיסת סיגריות או מצית במכשיר אייקוס, מסיבות השקה, ארוחות להיכרות ואירועים לאחר שעות הפעילות". על פי רויטרס " אסטרטגיית המכירות מחקה את זו של חברות הטבק מאמצע המאה הקודמת, כאשר החלו לקשר בין סיגריות להוליווד ולחברה הגבוהה."
ביקורת וסתירות
ביולי 2020, ארגון הבריאות העולמי פרסם "הצהרה בנוגע למוצרי טבק לחימום והחלטת ה-FDA בנוגע ל-אייקוס", לפיה: "ארגון הבריאות העולמי חוזר ומדגיש כי הפחתת החשיפה לכימיקלים מזיקים במוצרי טבק לחימום (HTP) אינם הופכים את המוצרים הללו ללא מזיקים ואינם מפחיתים את הנזק שנגרם לבריאות בני האדם. ואכן, באירוסול HTP נמצאו רמות גבוהות יותר של רעלנים לעומת עשן של סיגריות רגילות, וישנם רעלנים נוספים שקיימים באירוסול HTP שאינם נמצאים בסיגריות רגילות. ההשלכות הבריאותיות על החשיפה לרעלנים הללו אינן ידועות. (...) בהינתן שהחשיפה לרעלנים נוספים במהלך השימוש ב-HTP עלולה להשפיע על הבריאות, הטענה כי מוצרי HTP מפחיתים את החשיפה לכימיקלים מזיקים בהשוואה לסיגריות רגילות עלולה להיות מטעה."
שמואל ילוב
ביוגרפיה
ילוב נולד בעיר ראקישאק שבליטא בשנת 1892 (ה'תרנ"ג) בבית חב"די. למד במספר ישיבות, ביניהן: ישיבת סלבודקה וישיבת טלז. בהיותו בן עשרים נסמך לרבנות על ידי דודו הרב בצלאל כהן מראקישאק, הרב אברהם מאירוביץ', והרב יהודה לייב גורדון מלומז'ה.
חיבוריו
לאורך השנים הרב ילוב פרסם מאמרים רבים בכתבי עת תורניים, ובהם תבונה, המאור, הפרדס ועוד.
ארווין פירוב
מלחמת העולם השנייה
ב-15 בספטמבר 1939 מונה פירוב למפקד הדיוויזיה ה-96, ובמהלך המערכה על צרפת לחם עמה כחלק מהקורפוס ה-43 במסגרת הארמייה התשיעית. ב-1 בינואר 1940 הועלה פירוב לדרגת גנרל לויטננט, וב-1 באוגוסט 1940 מונה למפקד הדיוויזיה ה-9. ב-1 בינואר 1941 הועלה פירוב לדרגת גנרל חיל הרגלים, וב-6 בפברואר 1941 מונה למפקד הקורפוס ה-55. במהלך מבצע ברברוסה לחם הקורפוס שבפיקודו כחלק מהארמייה השישית, והשתתף בקרב קייב ובקרב חרקוב הראשון. ב-15 בנובמבר 1941 קיבל פירוב על פעולותיו את עיטור צלב האבירים של צלב הברזל, וב-14 בפברואר 1943 מונה למפקד הקורפוס ה-20, שהיה חלק מהארמייה הרביעית. ב-1 ביולי 1943 מונה למפקד הצבאי במערב צרפת, וב-1 בספטמבר 1944 נפל בשבי הבריטי.
המלחמה של קלרה
סקירה
קלרה קרמר הייתה בתו המתבגרת של בעל מפעל יהודי בפרוץ מלחמת העולם השנייה ב-1939. עיר הולדתה ז'ולקייב-ז'ובקבה נמצאה בחלק הכיבוש הרוסי של פולין. היא הייתה עדה להרג או גירוש חברים ובני משפחה על ידי הסובייטים, ושמעה שגויסו לעבודות כפייה.
עם פלישת גרמניה לברית המועצות, הצבא האדום נסוג, והעיירה נכבשה על ידי הנאצים. נכסי יהודים נלקחו והם הצטוו לעבור לגטו, אך לאחר ששמעו בני משפחתה של קלרה על היחס שקיבלו יהודים מידי הנאצים, החליטו להסתתר.
אהרן אמינוף
אהרן אמינוף (נולד ב-28 באוקטובר 1938) הוא שופט בדימוס שכיהן כסגן נשיא בית המשפט המחוזי בנצרת. כיהן כמזכיר של שלוש ועדות חקירה ממלכתיות: "ועדת עציוני", "ועדת ויתקון" ו"ועדת אגרנט".
קריירה ספורטיבית
בצעירותו היה אהרן אמינוף כדורגלן - חלוץ מרכזי בקבוצת בית"ר ירושלים.
קריירה משפטית
בשנת 1971 נתמנה ליועץ מקצועי ומזכיר של "ועדת עציוני", שהייתה ועדת חקירה ממלכתית לחקירת השחיתות בליגה הלאומית לכדורגל. בשנת 1972 נתמנה למזכיר "ועדת ויתקון", שהייתה ועדת חקירה ממלכתית לחקירת פרשת "נתיבי נפט". באותה שנה התפטר מעבודתו בהנהלת בתי המשפט והחל לפעול כעורך דין פרטי. ב-1 באוקטובר 1973 חזר לשירות המדינה וב-6 באוקטובר, יום פרוץ מלחמת יום הכיפורים, גויס לשירות מילואים. אחרי המלחמה מונה לסגן מזכיר "ועדת אגרנט", שהייתה ועדת חקירה ממלכתית לחקר מלחמת יום הכיפורים. עבודת הוועדה ארכה ארבעה עשר חודשים ברציפות. במקביל המשיך בעבודתו השוטפת כמנהל המחלקה לביקורת פנים בהנהלת בתי המשפט.
בנוסף לתפקידיו השיפוטיים שימש בין השנים 1982 ל-1991 כמרצה לענייני משפט באוניברסיטת חיפה ובמכללה האקדמית עמק יזרעאל. כמו כן שימש בהתנדבות כמרצה אורח במכללה האקדמית לחינוך אורנים, בבתי ספר, בקיבוצים ובמושבים.
רון אדלר
חייו ויצירתו
אדלר נולד ב-1957 בקריית ביאליק, הצעיר מבניהם של ארלט ויוסף אדלר. הוא למד בבית הספר הריאלי בחיפה והיה חבר בתנועת הצופים בעיר. בגיל 17, לאחר חזרתו מטיול באירופה, החל לכתוב שירים. על אף שהיה אדם עדין ורגיש, ביקש להתנדב לסיירת צנחנים, כמו חבריו. לאחר שלושה חודשי טירונות החל קורס חובשים. לקראת סיום הקורס, במהלך חופשה, התאבד ביריית אקדח. הוא נקבר בבית העלמין הצבאי בחיפה.
ב-1976 נוסדה קרן רון אדלר במסגרת אוניברסיטת חיפה על ידי בני משפחתו וידידים רבים.
רגאי (כפר)
רגאי (בהונגרית: Ragály) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית רגאי קטנה משמעותית בשנים האחרונות, מ-720 תושבים בשנת 1990 עד 607 תושבים בשנת 2018 (ירידה של כ-15%).
שי אזולאי (סופר)
חייו וכתיבתו
אזולאי נולד בתל אביב וגדל בישראל ובניו יורק. הוא למד בתיכון מקיף יהוד ושירת בצבא בגדוד שמשון. סיפורו הראשון שראה אור הופיע בעיתון 77 ב-2004, בעת שהיה סטודנט לספרות אנגלית ותקשורת באוניברסיטת תל אביב. לאחר מכן המשיך ללימודי תואר שני בכתיבה יוצרת בסיטי קולג' של ניו יורק, שם כתב את הרומן הראשון שלו, "סלאח האילם" (Salah the Mute) באנגלית, תרם יצירות למספר כתבי עת ספרותיים אמריקאיים, ותרגם את המחזה "יסורי איוב" מאת חנוך לוין, אשר הועלה ב-Theater for the New City בניו יורק ב-2006 וזכה לביקורת חיובית ב"ניו יורק טיימס". כששב לישראל, אזולאי תרגם את "סלאח האילם" לעברית. המחזה "המחלקה" שכתב הוצג בתיאטרון צוותא בשנים 2014–2015 ומחזה קצר פרי עטו, "זה לא אותו הצל", עלה במסגרת פסטיבל תיאטרון קצר 15 של צוותא בדצמבר 2012 בבימויו של ירון מוטולה. ב-2016 סיפור מאת אזולאי זכה במקום השני בתחרות הכתיבה של המגזין הספרותי של פרנסיס פורד קופולה Zoetrope: All-Story. בנוסף, אזולאי כותב ביקורות עבור הניו יורק טיימס.
"לזארטו"
לזארטו הוא רומן דיסטופי המתרחש בתל אביב. הסיפור מתחיל בליל חורף אחד, בזמן שנתיבי איילון מוצפים וכל הגשרים המובילים אל העיר מתמוטטים. ביום שלמחרת מוצבת חומת הפרדה לאורך רחוב סלמה ולב העיר - מנחל הירקון עד רחוב סלמה ומנתיבי איילון עד הים - הופך לאזור הסגר. תושבי העיר נאלצים להתמודד עם הניתוק, המחסורים, ועם חוסר הוודאות בנוגע לעתידם ולסיבות להסגר.
קרול גיליגן
תאוריית ההתפתחות המוסרית של גיליגן
גיליגן ניסחה שלוש רמות מוסר של דאגה לאחר (וגם שלבי מעבר ביניהם), לפי התאוריה שלה. רמות המודל שפיתחה דומות מבנית לרמות של קולברג, אך הרמות של גיליגן מבוססות על דילמות אחרות, שאמורות, לדעתה, להיות קרובות לעולמו של הנבדק. כמו כן, הרמות מבוססות על אוריינטציה שונה, של דגש על יחסים בין-אישיים, אשר מעמידה את האינטרס האישי מול הדאגה לאחר.
עומר מסקרל
קריירת מועדונים
באוגוסט 2014 הצטרף מסקרל בהשאלה לעונה אחת לדרבי קאונטי מהפוטבול ליג צ'מפיונשיפ האנגלית. את הבכורה ערך מול רות'רהאם יונייטד כשנכנס כמחליף במסגרת הליגה. על אף ששיחק בדרבי קאונטי עונה אחת בלבד ולא היה שחקן הרכב קבוע, נכנס מסקרל ללבבות האוהדים, כאשר הפגין את כישורי ניהול המשחק ובישול השערים שלו, וזכה לשירים שנכתבו עליו. לאחר שסיים מסקרל את השאלתו לדרבי קאונטי, הושאל שוב מריאל מדריד, והפעם לספורטינג חיחון מהלה ליגה הספרדית. מסקרל ערך 28 הופעות בעונת, וסייע לספורטינג חיחון להישאר בליגה, על חודה של נקודה אחת מהיורדת ראיו ואיקאנו. בתום עונה זו, חזר מסקרל לריאל מדריד.
מטרו 2033 (סרט)
תיאור
הרומן מתרחש בשנת 2033, כאשר כל העולם נהרס בשל אסון נורא. האנושות נהרסת כמעט לחלוטין. מוסקבה הפכה לעיר רפאים, מורעלת מקרינה ומאוכלסת על ידי מפלצות ומוטציות. הניצולים המעטים מסתתרים בתחנות הרכבת התחתית של מוסקבה, המקלט הגדול ביותר נגד פצצות גרעיניות עלי אדמות. תחנות הרכבת הפכו לערי מדינות, והמנהרות חשוכות ומחרידות. ארטיום, תושב תחנת VDNKh, יצטרך לעבור במערכת כולה כדי להציל את התחנה שלו ואולי את כל האנושות, מהסכנה הנוראה.
הפקה
במהלך השידור המקוון של ערוץ TV-3 ברשת VKontakte, בינואר 2019, הודיע דמיטרי גלוכובסקי על תחילת עיבוד קולנועי לרומן שלו מטרו 2033, שיציאתו לאקרנים מתוכננת ל-1 בינואר 2022. יבגני ניקישוב ו-ולרי פיודורוביץ' יפיקו את הפרויקט, בשיתוף פעולה עם גזפרום-מדיה, 1-2-3 Production וסנטרל פרטנרשיפ. את התסריט כתב דמיטרי גלוכובסקי, שהודיע במאי 2021 שהשלים את כתיבתו ועדכן כי הסרט ייצא לאקרנים ב־1 בינואר 2024.
Te Ao Mārama
Te Ao Mārama (בעברית: עולם האור) הוא המיני-אלבום השלישי של הזמרת הניו זילנדית לורד. המיני-אלבום יצא לאור ב-9 בספטמבר 2021 על ידי חברת התקליטים יוניברסל מיוזיק גרופ. המיני-אלבום מכיל שירים מתוך אלבום האולפן השלישי של לורד, Solar Power והוא כולו מושר בשפה המאורית.
יורקטאון (CV-5)
ב-19 במאי 1998 התגלתה האונייה הטבועה על קרקעית האוקיינוס בעומק של חמישה קילומטרים על ידי צוות חוקרי מצולות בראשותו של רוברט בלארד, ותועדה במקום מנוחתה האחרון.
Peacock
זמינות
השירות הושק בארצות הברית ביולי 2020. ב-29 ביולי 2021 פורסם כי Peacock יושק גם באוסטריה, איטליה, אירלנד, בריטניה, גרמניה ושווייץ במהלך הרבעון האחרון של 2021.
קלי לה ברוק
ביוגרפיה
ב-1990 הופיעה לצד בעלה סטיבן סיגל בסרט "Hard to Kill", ב-1993 שיחקה את אשתו של מייקל יורק בסרט הסאטירה "Wrongfully Accused", ב-1995 שיחקה בתפקיד הראשי במערבון "Hard Bounty".
Linpus Linux
להפצה זו גרסה המיועדת למחשבים בעלי חומרה חלשה, לינפוס לייט (Linpus Lite), הנחשבת להפצה קלה וחסכונית במשאבים.
המערכת מופצת כשעליה מותקנות מראש תוכניות רבות כגון: תוכנת הדואר האלקטרוני Mozilla Thunderbird, דפדפן האינטרנט FireFox, חבילת יישומים משרדיים Libre Office ועוד.
אדוארד סטייכן
שנותיו הראשונות
אדוארד ז'אן סטייכן נולד בביוונג' שבלוקסמבורג. בנם של ז'אן-פייר ומארי קאמפ סטייכן. האב, ז'אן-פייר, היגר לארצות הברית בשנת 1880 ומארי הצטרפה אליו עם אדוארד לשיקגו ב-1881. ב-1889 עבר אדוארד בן העשר עם אחותו הקטנה ליליאן ושאר המשפחה להתגורר במילווקי.
השותפות עם סטיגליץ
סטייכן החל להתנסות בצילום בצבע ב-1904 והיה לאחד האנשים הראשונים בארצות הברית שהשתמשו בטכניקת אוטוכרום של האחים לומייר. ב-1911 הוכתר סטייכן, על ידי לוסיין פוגל המו"ל של המגזין "ז'רדן דה מוד" ו"לה גאזט די בון טון", כאדם שקידם את האופנה כאמנות בעזרת תצלומים. סטייכן צילם שמלות שעוצבו בידי מעצב אופנת העל פול פוארה. אלה פורסמו באפריל 1911 במגזין "אומנות העיצוב". לטענת ג'ס אלכסנדר, היו אלה צילומי האופנה המודרניים הראשונים. הם העבירו תחושה של איכויות גופניות בנוסף למראה הלבוש עצמו, כהנגדה לאילוסטרציה של האובייקט עצמו.
רם רייפן
מחקר
בשנת 2005 הקים רייפן את בית הספר לתזונה לסטודנטים בינלאומיים של האוניברסיטה העברית. בשנים 2014 –2017, היה רייפן ראש מרכז המחקר לנוטריגנומיקה במכון לביוכימיה ומדעי המזון באוניברסיטה העברית במכון לביוכימיה ומדעי המזון באוניברסיטה העברית.
שיקלי (פירושונים)
ראו גם
}}
דגי נקאי
אינטליגנציה
מחקר שפורסם ב-2019 מצא שדגי נקאי מסוגלים לזהות את עצמם במראה, יכולת שנחשבת כמעידה על מודעות עצמית, וזוהתה עד כה רק בקרב מינים מעטים של יונקים ועופות שנחשבים כאינטליגנטיים במיוחד.
גמר המונדיאל
גביע העולם בכדורגל של פיפ"א הוא תחרות כדורגל שנוסדה ב-1930. משתתפות בו נבחרות הגברים החברות בפיפ"א, הגוף המנהל העולמי של הענף. הטורניר מתקיים כל ארבע שנים, למעט ב-1942 וב-1946, אז התחרות בוטלה עקב מלחמת העולם השנייה. במונדיאל 2022, שאירחה קטר, זכתה, שניצחה בגמר את 4–2 בדו-קרב פנדלים, אחרי 2–2 לאחר 90 דקות ו-3–3 בסיום ההארכה.
ב-21 הטורנירים שנערכו, 79 מדינות הופיעו לפחות פעם אחת. מתוכן, 13 עלו למשחק הגמר, ושמונה ניצחו. עם חמישה תארים, היא הנבחרת המצליחה ביותר במונדיאל וגם היחידה שהשתתפה בכל טורניר גביע העולם. ל ול יש ארבעה תארים. לאלופה המכהנת יש שלושה תארים, ל ו (הזוכה הראשונה במונדיאל 1930, אותו אירחה) יש שני תארים כל אחת, בעוד ל ו יש אחד כל אחת. הקבוצה הזוכה בגמר מקבלת את גביע המונדיאל, ושמה חרוט על הצד התחתון של הגביע.
משחקי הגמר של 1970 ו-1994, יחד עם המשחקים של 1986, 1990 ו-2014 הם המשחקים היחידים בהם התמודדו אותן נבחרות (ברזיל-איטליה וארגנטינה-גרמניה בהתאמה). נכון לשנת 2018, גמר 1934 נותר הגמר האחרון שהיה בין שתי נבחרות שזהו הגמר הראשון שלהן. משחק הגמר של הטורניר האחרון ברוסיה התקיים במתחם הספורט הגדול במדינה, אצטדיון לוז'ניקי במוסקבה. נכון לשנת 2018, רק מדינות מאירופה ואמריקה הדרומית התמודדו בגמר גביע העולם. שש מדינות ניצחו בגמר כמארחות: אורוגוואי, איטליה, אנגליה, גרמניה, ארגנטינה וצרפת. שתי מדינות הפסידו בגמר כמארחת: ברזיל ושוודיה.
הרצח של מרי פייגן
תקציר העלילה
הקריין מסכם לבסוף מה עלה בגורל אנשי הפרשה:
אנטרפרייז (CV-6)
אנטרפרייז היא האונייה המעוטרת ביותר בתולדות הצי האמריקני. היא עוטרה בציון לשבח יחידתי נשיאותי על שירותה בימי המלחמה, בציון לשבח יחידתי של הצי ובעשרים כוכבי קרב.
חנן עינור
חנן עינור (20 באוקטובר 1916 - 15 בדצמבר 1993) היה פעיל במוסד לעלייה ב'. שירת במגוון תפקידים חשובים בישראל ומחוצה לה כעובד משרד החוץ הישראלי. ממייסדי המרכז לשיתוף פעולה בינלאומי. לזכרו נוסדה "קרן חנן עינור", המעניקה מלגות לימודים לישראלים יוצאי אתיופיה.
קריירה
ב-1958 מינתה גולדה מאיר, באותה עת שרת החוץ, את עינור כראש המשרד לשיתוף פעולה טכנולוגי במשרד החוץ. עינור היה אחראי לביסוס ולהתוויית תוכניות המשרד. ב-1960 הפך המשרד למחלקה עצמאית לסיוע ושיתוף פעולה בינלאומי - מש"ב.
קרן חנן עינור
הקרן חילקה מאז יוסדה מעל ל-3,150 מלגות לסטודנטים נבחרים לתמיכה כלכלית בלימודיהם הכוללת גם ייעוץ אישי ותמיכה במהלך הלימודים על מנת שכולם יסיימו בהצלחה את התואר.
קאריס לוורט
ברוקלין נטס
במשחק הראשון של עונתו השלישית קבע לוורט שיא קריירה של 27 נקודות במשחק קבוצתו מול דטרויט פיסטונס, וכבר במשחק העוקב שיפר את שיאו האישי כשקלע 28 נקודות בניצחון מול ניו יורק ניקס בתוצאה 107–105. באותו משחק קלע את סל הניצחון מול חברו לקבוצה לשעבר במישיגן, טים הארדוויי, כשנותרה שנייה אחת לסיום המשחק. ב-12 בנובמבר 2018, במשחק ה-14 של העונה, נפצע לוורט ברגלו הימנית בצורה קשה ופונה מהמגרש באמצעות אלונקה ישירות לבית חולים. על אף החששות הכבדים לפגיעה חמורה ברגלו של לוורט, נמצא כי הוא סובל מפריקה בלבד בכף רגלו, וכבר ב-8 בפברואר 2019 חזר לוורט למשחק פעיל לאחר שהחמיץ 42 משחקים. בפלייאוף 2019 הוביל לוורט את קלעי קבוצתו עם 21.0 נקודות בממוצע למשחק, אך הנטס הודחו מול פילדלפיה 76' בסיבוב הראשון (1–4).
קפיטליזם שיתופי
היסטוריה
מספר תוכניות בעלות העובדים בארצות הברית טיפס בקצב קבוע בשנות ה-70 של המאה ה-20, ועלה באופן דרמטי בשנות ה-80. בעשור זה, אלפי חברות מיהרו להקצות מניות לעובדים שלהן, כדי להרוויח את הטבות המס או כדי למנוע קנייה של מניות על ידי גורמים חיצוניים לחברה - מנהלי החברות העדיפו להשאיר את הבעלות על המניות בידיהם הידידותיות של עובדיהם. רבים מהם סברו גם שתוכניות הבעלות של העובדים ייצרו תמריץ לשורת הרווח.
השפעה על ביצועי הפירמה
ב-15 מתוך 18 מחקרים שנעשו בין השנים 1978–1997 בנוגע להשפעה של תוכניות בעלות עובדים על מניות הפירמות, נמצא כי הביצועים השתפרו לאחר הפעלת התוכנית.
ארמיית האוויר הראשונה
היסטוריה
היחידה הוקמה ב-10 במאי 1942 בהתאם לפקודת שר ההגנה של ברית המועצות. היחידה הוקמה על בסיס יחידות חיל האוויר שהיו מוצבות בגזרת החזית המערבית. היא השתתפה בכל המבצעים של החזית לרבות קרבות מגננה במהלך שנת 1942 ו-1943, מבצע קוטוזוב, מבצע בגרטיון ומבצע פרוסיה המזרחית. החל משנת 1943 בין יחידות הארמייה הייתה יחידה צרפתית נורמנדי-ניימן.
ליאור לוי
קריירה
ב-20 ביולי 2015 חתם לוי בהפועל עכו. ב-11 בינואר 2016 שוחרר מהקבוצה, וב-26 בינואר חתם לשנתיים וחצי בהפועל רעננה, אך בתום העונה שוחרר מהקבוצה.
וילה די ארטימינו
היסטוריה
הווילה נבנתה בתוך ארבע שנים בלבד, משנת 1596 עד 1600 והיא יצירת מופת לבשלותו של האדריכל המפורסם. המבנה מייצג סיכום סגנוני של שאר וילות מדיצ'י, ומשלים את המערכת האזורית של אחוזות מדיצ'י. האדריכל הקשיש, חולה השיגדון, ניהל את העבודות מפירנצה, כשהוא נח בביתו בוויה מאג'ו, ואילו משתפי הפעולה שלו סנטי מאיאני וגרארדו מכיני פעלו בשמו במקום.
לצורך פעילויות הציד של הדוכס הגדול, הוקמה שמורת הציד "בארקו ריאלה" ("היער המלכותי") שהוקפה על ידי חומה גבוהה לאורך כ-50 קילומטרים שווילה ארטימינו הייתה מוקפת על ידה.
הארכיטקטורה
בחזית הראשית יש גרם מדרגות תלוי, שנבנה בשנת 1930, ומגיע ללוג'יה עם ארבעה עמודים דוריים בקומה הראשית דרך קשת, ובהמשך מטה היא מחולקת לשתי רמפות סימטריות מעוקלות. האדריכל אנריקו לוסיני בנה אותו על בסיס עיצוב מקורי של בואונטלנטי והרס את גרם המדרגות היחיד הקודם.
ססיל קלמנטי
קורות חיים
לאחר תום כהונתו כמושל הונג קונג מונה למושל מושבות המצרים ומפקד הכוחות הבריטיים שם, וכן כיהן כנציב עליון במדינות המלאיות. קלמנטי כיהן בתפקיד זה עד נובמבר 1934.
מוריהירו הוסוקאווה
מוריהירו הוסוקאווה (ביפנית: 細川 護煕; נולד ב-14 בינואר 1938) הוא פוליטיקאי יפני וראש ממשלת יפן ה-79. הוא עמד בראש הקואליציה הראשונה בה לא הייתה חברה המפלגה הליברלית-דמוקרטית מאז 1955.
ראשית חייו
הוא סיים את לימודי המשפטים באוניברסיטת סופיה ב-1961, ולאחר שעבד מספר שנים כעיתונאי בעיתון אסאהי שינבון, קיבל הוסוקאווה מושב בבית היועצים של יפן כחבר המפלגה הליברלית-דמוקרטית ב-1971, שם יצג את מחוז קומאמוטו. לאחר שכיהן במשך שתי כהונות, עזב הוסוקאווה את הדיאט של יפן ב-1983, והתמנה למושל מחוז קומאמוטו, תפקיד אותו מילא עד 1991.
Scientist
רקע והרכב
ב-1 באוקטובר 2021, הוציאה הלהקה את הסינגל הראשון שלה באנגלית, "The Feels". בסוף קליפ השיר, הוכרז על אלבום באורך מלא וסיבוב הופעות. ב-24 באוקטובר, פרסמה JYP אנטרטיינמנט טריילר בהשתתפות חברות הלהקה, מחופשות למדעניות ב-"Twice Love Lab", מעבדה שבה הן עורכות "ניסויי אהבה". ב-5 בנובמבר עלה קטע מהשיר לחשבון הטיקטוק של Twice.
יז'י פיטלברג
חייו
מ-1922 עד 1926 למד פיטלברג הלחנה אצל ולטר גמאינדי ופרנץ שרקר באונטיברסיטה לאמנויות של ברלין. ב-1923 עזרה לו האוניברסיטה לקבל פטור מגיוס לצבא הפולני.
ג'ף רולנד
קריירת אימון
מאז שנת 2015 משמש כסקאוט עבור קבוצת וושינגטון ויזארדס.
ז'וזפ בורל
יחסו לסכסוך הישראלי-פלסטיני
משרד החוץ של גרמניה הביע תמיכה מלאה בהודעתו של בורל, ומסר כי "אנו מצטרפים בברכות לממשלה החדשה בישראל, ותומכים באופן מלא בהצהרת הנציג העליון של האיחוד לענייני חוץ".
חיים אישיים
בורל דובר ספרדית, קטלאנית, איטלקית, צרפתית ואנגלית.
דומיניק פישבק
דומיניק פישבק (באנגלית: Dominique Fishback; נולדה ב-22 במרץ 1991) היא שחקנית ומחזאית אמריקאית, שידועה בעיקר בזכות משחקה בסדרות הטלוויזיה "דרוש גיבור" (2015) ו"הצמד" (2019-2017), ובסרט הקולנוע "יהודה איש קריות והמשיח השחור" (2021) בדמותה של אקווה נג'רי (אנ'), עבורה הייתה מועמדת לפרס באפט"א לשחקנית הטובה ביותר בתפקיד משנה.
איגור גוזנקו
ראשית דרכו
איגור גוזנקו נולד בכפר קטן ליד מוסקבה בשנת 1919. בגיל 16 הצטרף לקומסומול, תנועת הנוער הקומוניסטי. לאחר מכן למד הנדסה במכון המוסקבאי לאדריכלות. בשנת 1941, עם פלישת הנאצים לברית המועצות, גויס לצבא האדום ונשלח לפנימייה במוסקבה של הגה-אר-או, המודיעין של הצבא האדום. לאחר מכן לחם בחזית ובשנת 1943 נשלח לשרת כפקיד צופן בשגרירות הסובייטית באוטווה בירת קנדה. במסגרת תפקידו פענח הודעות מוצפנות שהגיעו לשגרירות מן הגה-אר-או והצפין הודעות שנשלחו מהשגרירות.
עריקה
מנוסתו של גוזנקו אל החופש הסעירה את דעת הקהל בקנדה והוציאה אותה מאווירת הסולידריות של בעלות הברית במלחמה אל המציאות של המלחמה הקרה. גוזנקו היה פקיד המודיעין הסובייטי הבכיר ביותר שחיפש מקלט מדיני במערב.
חייו בקנדה
השם הבדוי שהוענק לגוזנקו היה ג'ורג' בראון. חייהם של בני הזוג גוזנקו בקנדה היו כשל בני המעמד הבינוני, אך תמיד התנהלו תחת אבטחה מתמדת של אנשי ביטחון קנדים. בהיותם אינטליגנטים ויצירתיים עסקו בני הזוג ביצירה, גוזנקו הוציא לאור שני ספרים, האחד בשנת 1948 והשני בשנת 1954 ואשתו עסקה בציור נופים ובגננות. גוזנקו הצליח להישמר מפני חשיפה לציבור. הוא אמנם הופיע לעיתים מזומנות בטלוויזיה הקנדית, אך זאת כשראשו עטוי מסכת בד כדוגמת המסכות שעטו עליהם אנשי הקו קלוקס קלאן.
ספריו
בשנת 1948, שלוש שנים לאחר עריקתו, פרסם גוזנקו ספר פרי עטו בשם This Was My Choice ("זו הייתה בחירתי") ובו תיאור של פרשת עריקתו. בשנת 1954 ראה אור רומן פרי עטו בשם The Fall of a Titan ("נפילתו של ענק"), ספר רחב יריעה בן למעלה מ-500 עמודים על החיים ברוסיה שלאחר מלחמת העולם השנייה. הספר זכה באותה שנה בפרס הספרותי הגבוה ביותר בקנדה – פרס המושל הכללי, שהוענק לו בטקס פומבי שנערך מטעם ארגון הסופרים הקנדי באולם האוניברסיטה של אוטווה. הספר תורגם לעברית על ידי אהרן אמיר ויצא לאור בשני חלקים בשנת 1955.
ספרית אפקים
הסדרה נוסדה ב-1969, והעורך הראשון שלה היה אהוביה מלכין. בתחילה הסדרה הוגדרה בתור "ספריה לבעיות החברה בת-זמננו", אך מאוחר יותר בחירת הספרים שהופיעו בה הלכה והתגוונה לתחומים רבים, בעיקר במדעי החברה ובמדעי הרוח.
הספרים שראו אור בסדרה
להלן רשימת ספרי הסדרה (הטבלה ניתנת למיון לפי פרמטרים שונים: מספר סידורי בסדרה, כותר ושם מחבר):
ונדל מרדית' סטנלי
קורות חיים
הוא זכה בפרס נובל לכימיה בשנת 1946 על הכנת אנזימים וחלבוני נגיפים בצורה טהורה ביחד עם ג'ון הווארד נורתרופ. כמו כן הוא זכה בעוד פרסים כמו פרס סקוט, פרס הישג מדעי של AMA ובמדליית בנג'מין פרנקלין, וכן בתוארי דוקטור לשם כבוד מטעם אוניברסיטאות ברחבי העולם: הרווארד, ייל, פרינסטון ואוניברסיטת פריז. על שמו קרויים אולמות באוניברסיטת אילינוי ובאוניברסיטת ברקלי.
אכרם רג'וב
בין השנים 2014–2016 שימש מושל שכם. רג'וב הוא בן דודו של ג'יבריל רג'וב.
ע'ריאן
המאה ה-21
באפריל הצליחו המורדים לכבוש כמה ערים סמוכות ולהקים טריטוריה נוספת בעיירה המרכזית והעיר הראשונה מפגינים את רצונם נגד המשטר ב-16 בפברואר. ב-13 באוגוסט 2011, כוחות המורדים בלוב יזמו קרב חדש על השליטה בעיר והיו בשליטה תוך יומיים.
האיגוד הלאומי לבחירות פוליטיות לנשים
האיגוד הלאומי לבחירות פוליטיות לנשים (בשוודית: Landsföreningen för kvinnans politiska rösträtt) הייתה חלק מתנועת זכות הבחירה לנשים שפעלה בשוודיה.
הקמת הארגון
ביוני 1919, התקיימה הוועידה השישית של ברית הנשים הבינלאומית שם נכחו נשים רבות מרחבי העולם, החל מקארי צ'פמן קאט ואנה האוורד שו האמריקאיות ועד רוזיקה שווימר ההונגרית. בין הדוברות בוועידה סלמה לגרלף והסופרת הפמיניסטית השוודית אלן קי. הוועידה זכה לסיקור תקשורתי נרחב. בנוסף לכל אלו, הוקמה קבוצת תמיכה גברית באיגוד הלאומי בפרט ובברית הנשים על כל גווניה. בין חברי הקבוצה היו הכלכלן קנוט ויקסל, המתמטיקאי הנריק פטריני וגברים שוודים נוספים.
קאיה סקודלריו
קריירה
באפריל 2013, היא לוהקה לגלם את דמותה של תרזה, התפקיד הנשי הראשי בסרט "הרץ במבוך" אשר מבוסס על ספר באותו השם מאת ג'יימס דשנר. הסרט יצא לאקרנים בספטמבר 2014. היא המשיכה לגלם את דמותה של תרזה בסרטי ההמשך; "הרץ במבוך: מבחני הכווייה" שיצא בספטמבר 2015, ו"הרץ במבוך: תרופת המוות שיצא בינואר 2018. בשנת 2017 היא שיחקה בסרט החמישי בסדרת סרטי שודדי הקאריביים: "נקמתו של סלזאר" בתפקיד קארינה סמית'. בשנת 2019 היא כיכבה בסרט "משפטו של טד בנדי", אודות הרוצח הסדרתי טד בנדי, שם גילמה את אשתו, קארול אן בון.
בשנת 2020 שיחקה בתפקיד הראשי בסדרת הדרמה "נאחזת בקרח" מבית נטפליקס; הסדרה בוטלה לאחר עונה אחת.
חייה האישיים
סקודלריו יצאה עם שותפה לסדרה "סקינס", השחקן ג'ק אוקונל, במשך כשנה לפני שהם נפרדו ביוני 2009, ונשארו חברים טובים.
היא הייתה במערכת יחסים עם השחקן אליוט טיטנסור מסוף 2009 ועד תחילת 2014. במהלך מערכת היחסים שלהם, היא תמכה בטיטנסור לאחר מעצרו על כך שפגע במישהו בזמן שנהג במכונית לא מבוטחת.
שוק הקיסרית
הריסת חנויות שממוקמות מסביב לשוק
בעקבות צו של בית המשפט העליון של פקיסטן, נפתח בפעולה גדולה בנובמבר 2018 להריסת יותר מ-1000 חנויות שהוקמו באופן בלתי חוקי על אדמות שמסביב לשוק. הריסת החנויות האלו החזיר את הפאר החזותי של השוק, אף על פי שפרשנים חברתיים התנגדו להרס מספר גדול של עסקים קטנים, שחלקם קיימים כבר למעלה מ-50 שנה.
תת אדמירל
גרמניה
ויצה-אדמירל היא דרגת OF-8 של שלושה כוכבים המקבילה לדרגת ה-Heer והלופטוואפה הגרמנית של גנרל-לויטננט.
הפיליפינים
בפיליפינים, דרגת תת-אדמירל הוא התפקיד הבכיר ביותר של הצי הפיליפיני. הוא מוכר כקצין הדגל המפקד של חיל הים, תפקיד שווה ערך לראש המבצעים הימיים בצי האמריקני.
פולין
לפני מלחמת העולם השנייה, תת-אדמירל הייתה הדרגה הגבוהה ביותר בצי הפולני. יוזף אונרוג היה אחד משני הקצינים היחידים שהגיעו לדרגה. השני היה יז'י שווירסקי. לפולין היה רק נמל ים ריבוני אחד, נמל גדיניה, ולאט לאט בנתה צי מודרני קטן שאמור היה להיות מוכן עד 1950. חיל הים לא היה בראש סדר העדיפויות מסיבות ברורות. נכון להיום, מדובר בדרגת "שני כוכבים". הכוכבים אינם בשימוש; עם זאת, הכוכבים שימשו בין 1952 ל-1956 ועדיין משמשים בדגלון של תת-אדמירל.
הממלכה המאוחדת
בצי המלכותי יש להבחין בין דרגת תת-אדמירל לתפקיד של "תת-אדמירל הממלכה המאוחדת", שהוא תפקיד באדמירליות המוחזק בדרך כלל על ידי אדמירל "מלא" בדימוס, וזו של "תת-אדמירל של החוף", משרד מיושן כיום העוסק במינהל ימי בכל אחד מהמחוזות הימיים.
יוז'ף גסטי
יוז'ף גסטי (במקור גשייט-Gescheit עד 1906; בהונגרית: Geszti József; טופולצ'אני, 2 במאי 1878 – דברצן, 4 ביוני 1945) היה דוקטור לרפואה יהודי-הונגרי, רופא ראשי, מנהל מחלקה ומנהל בתי חולים, רופא ריאות, יועץ בריאות מלכותי ראשי, פרופסור באוניברסיטה, נושא צלב האבירים של מסדר פרנץ יוזף, אביה של אולגה גסטי (1910–1980) המטולוגית, ביולוגית קרינה.
פעילותו המדעית
כבר ב-1930 החל בבדיקות שחפת בבתי ספר בדברצן, ובכך הקדים בהרבה את הרופאים בני דורו. הוא הפנה את תשומת לב הרשויות לבעיות השחפת בדברצן על ידי מתן הרצאות ופרסומים בעיתונים. גסטי מילא תפקיד משמעותי ביותר בהקמת מוסד לטיפול בחולי שחפת וסנטוריום ריאות בדברצן.
SMBRelay
SMBRelay או SMBRelay2 (באנגלית: Server Message Block Relay ) הן תוכניות המאפשרות לבצע התקפת אדם בתווך (Man In The Middle) כנגד מחשב מרוחק בו מותקנת מערכת ההפעלה "חלונות". התוכניות משתמשות בפרוטוקול שיתוף הקבצים SMB אשר משמש לשיתוף תיקיות וקבצים.
איסור עבודה במקדש שתויי יין
טעם האיסור
ספר החינוך כתב שטעם המצווה הוא שלא תהיה קלות ראש בעבודה במקדש, וראוי לעסוק בדברים אלו רק כשאדם מיושב בדעתו.
דיני האיסור
במקרה ששתה רק רביעית, היין שעליו חייבים מהתורה הוא יין שהתיישן לפחות במשך ארבעים יום, שלא נמזג במים ושנשתה בבת אחת. אם חסר אחד מן התנאים אסור מדברי חכמים להיכנס לעבודה במקדש. ואם עבד, עבודתו כשרה בדיעבד. אם שתה יותר מרביעית, גם אם היין היה מזוג ולא שתה אותו בבת אחת, חייב מן התורה ועבודתו פסולה.
במקרה ששותה משקה משכר אחר, אסור לו לעבוד ולוקה אם עבד. אמנם עבודתו כשרה.
לאחר חורבן בית המקדש
לאחר חורבן בית המקדש, נפסק שכהן שיודע באיזה ימים אבותיו היו עובדים אסור לו לשתות יין באותם הימים, ואם אינו יודע באיזה ימים במדויק אבל יודע באיזה שבוע עובדת משמרת הכהנים עליה נמנים אבותיו, אסור לו לשתות יין כל אותו השבוע. כיום, שאין מידע כלל, מותר לשתות בכל השנה.
אצטדיון בנק קליפורניה
ספורט אלקטרוני
ביוני 2018 קיימה אפיק גיימס אירוע תחרות בין סלבריטאים חובבנים ומקצועיים בגיימינג במשחק הווידאו מרובה המשתתפים "Fortnite Battle Royale" באצטדיון בנק קליפורניה, כחלק מהאירועים שחפפו עם תערוכת הבידור האלקטרונית 2018 (E3). באירוע זכתה הקבוצה של הגיימר נינג'ה ומפיק המוזיקה האלקטרונית מרשמלו.
כריס או'דאוד
קריירה
ב-2009 כיכב או'דאוד בסרט "רדיו רוק" שהופץ גם בשם "רדיו פירטי". הסרט נוצר בהשראת סיפורם של שדרני "רדיו קרוליין" ששידרו מספינה באופן פירטי. או'דאוד שיחק בתפקיד סיימון, DJ בתחנה.
בסרט "הכל יחסים" שיחק או'דאוד בתפקיד משנה וביסס את הדמות על אנשים בהוקסטון.
ב-2011 שיחק בתור אלכס בסרט "חברים עם ילדים" בכיכובם של ג'ניפר וסטפלדט ואדם סקוט.
ב-2012 שיחק או'דאוד בתפקיד דייב בסרט המוזיקלי האוסטרלי "האבנים הכחולות" של ויין בלייר. הסרט מבוסס על מחזה פופולרי והוא צולם באוסטרליה ובווייטנאם בהפקת "גולפוסט אוסטרליה".
מאפריל עד יולי 2014 כיכב או'דאוד בברודוויי במחזה "על עכברים ואנשים" בבימויה של אנה ד. שפירו לצדם של ג'יימס פרנקו ושל לייטון מיסטר. על תפקיד זה היה או'דאוד מועמד לפרס דרמה דסק ולפרס טוני לשחקן הטוב ביותר במחזה. ב-2014 שיחק בסרט "וינסנט הקדוש" יחד עם ביל מארי ומליסה מקארתי.
חיים אישיים
ב-2012 התחתן או'דאוד עם דון פורטר, ששינתה את שמה אחרי הנישואים לשם או'פורטר.
מנהל משאבי אנוש כשותף עסקי
תפקיד מנהל משאבי אנוש כשותף עסקי מתואר במודל שפותח על ידי דייב אולריך בשנת 1997, אשר מחלק את תפקידי משאבי האנוש לארבע פונקציות מרכזיות. ה-HRBP עצמו, תפקיד אשר מתמקד באסטרטגיה וניהול כוח-אדם בהלימה עם האסטרטגיה העסקית של הארגון ובנוסף דואג לפיתוח ושימור העובד. מרכז מומחיות, המכיל מומחים בתחומי משאבי אנוש ספציפיים אשר מפתחים תכנים בהתאם לאסטרטגיה (הכשרות והדרכות; שכר והטבות; ייעוץ משפטי ביחסי עבודה). מרכז לשירותים משותפים אשר נותן מענה לכלל הצרכים האדמיניסטרטיביים של משאבי אנוש. המנהל הישיר, אשר מועצם בידע ואחריות למלא תפקיד בתמיכת העובד, אוזן קשבת ומכוון לשירותים המתאימים לעובד בעת הצורך.
תפקיד המרכז לשירותים משותפים של משאבי אנוש (HR Shared Services)
תחומי הפעילות של המרכז הם: קו ראשון לעובד, פעולות אדמיניסטרטיביות הקשורות לנושאים כמו גיוס (סריקת קורות חיים, ראיונות ראשוניים וקביעת ראיונות מתקדמים); ניהול ביצועים (תהליכי הערכות עובדים ותגמולים); הכשרות והדרכות (תהליכי רישום ותמיכה לוגיסטית), יחסי עבודה (עצות ברמה בסיסית וניהול מידע במערכות); שכר והטבות (ביצוע תשלומי השכר וניהול מערכות מול ספקי הטבות); קצבאות ועוזבים (ניהול תחום הפנסיה, טופסי טיולים והוראות הקשורות לשכר); מערכות מידע לניהול כוח אדם (הזנת מידע); וניהול ספקים (במקרים בהם רכש לא מתעסק, המרכז יתעסק בניהול ואישור חשבוניות).
פתרון נוסף להתמודדות עם העומס על משאבי האנוש והתמקדות בחלקי התפקיד האסטרטגיים יותר, הוא מיקור חוץ - יצירת מערכת יחסים עם ספקים אשר מספקים את שירותי משאבי אנוש. לדוגמה, חברות השמה אשר יתעסקו בחלקים האדמיניסטרטיביים יותר של גיוס כוח האדם, או חברות המטפלות בטופסי עובדים והזנתם למערכות המידע. עם זאת, הפתרון הנ״ל מצריך ממשאבי אנוש לנהל את מערכות היחסים מול הספקים.
תפקיד המנהל הישיר
אחד מהגורמים התומכים הוא המנהל הישיר. לעיתים קיים חשש להעניק למנהל הישיר אחריות כה חשובה, מכיוון שלא אחת מנהלים נבחרים על פי היכולות המקצועיות שלהם ולא בשל יכולות בין-אישיות. בנוסף, למנהלים אין זמן רב וחסר להם הידע המשפטי בתחום. אך המנהל הישיר הוא הגורם הקרוב ביותר לעובד ובהרבה מקרים פועל כפנים של הארגון מנקודת מבטו של העובד.
רומנוס הראשון, קיסר האימפריה הביזנטית
עלייתו לכוח
אביו של רומנוס הראשון, תאופילאקטוס אבסטקטוס, החל דרכו בתור איכר ממוצא ארמני באסיה הקטנה. במהלך שירותו הצבאי הציל את בסיליוס הראשון, קיסר האימפריה הביזנטית במערכות המלחמה של האחרון נגד הח'ליפות העבאסית. בתמורה העלה בסיליוס את תאופילאקטוס לחבר המשמר הקיסרי. רומנוס, יליד 870, החל דרכו בדומה לאביו ועלה בדרגות הצבא הביזנטי עד אשר מונה למושל הצבאי של סאמוס, אי ביזנטי בים האגאי. כאשר נפטר לאו השישי, קיסר האימפריה הביזנטית בשנת 912, המשיכה היריבות בנוגע לירושת בנו, קונסטנטינוס השביעי שנולד לפני שהוריו התחתנו. דודו של קונסטנטינוס השתמש בכך כדי להכתיר עצמו בתור אלכסנדר השלישי, קיסר האימפריה הביזנטית. שלטונו נמשך שנה אחת בלבד אך במהלכו הצליח לעורר מלחמה נוספת בין האימפריה הביזנטית והאימפריה הבולגרית הראשונה שהייתה תחת הנהגתו של המצביא המחונן סימאון הראשון, קיסר בולגריה.
מדיניות חוץ
הח'ליפות המוסלמית העבאסית איבדה עם הזמן מכוחה על האימפריה המוסלמית הגדולה. בעוד שלטונה באזור הסובב את הבירה בגדאד נותר חזק, העולם המוסלמי התחלק בין ממלכות יריבות וחלקן, כגון השושלת הפאטמית, אף אתגרה את מעמד בית עבאס. בשנת 934 יצאה משלחת ביזנטית מאזור קפדוקיה וצלחה בכיבוש מלטיה לגבולות חבל כורדיסטן. יריבם הגדול ביותר של הביזנטים בחזית המזרחית היה סיף אל-דאולה, האמיר של חלב ומוסול (בצפון סוריה וצפון עיראק המודרניות בהתאמה). בשנת 944, לאחר מאבקים ממושכים, הצליחו הביזנטים לכבוש את העיר אדסה בצפון מסופוטמיה. בשנת 941, רוס של קייב בהנהגתו של איגור, נסיך קייב, החלה במתקפה ימית דרך הים השחור לעבר קונסטנטינופול. הכוחות הרוסים נפלו אל מול האש היוונית.
שגעונות (סרט)
הפקה
דוברת הרוסית מילה יובוביץ' גילמה את תפקידה בעצמה וזה היה תפקידה הראשון בשפה הרוסית. אף על פי שהיא חצי-רוסייה, יובוביץ' עברה להתגורר בילדותה בלונדון, מה שהפך את השפה העיקרית שלה לאנגלית ולכן היו לה קשיים ללמוד את הסצנות שלה. אמה, גלינה לוגינובה, מופיעה גם בסרט. היא מגלמת את גלינה אלכסנדרובנה, אמה של נדיה.
האותיות הראשונות של שמות השחקנים הראשיים ששיחקו בסרט (חבנסקי, אורגנט, יובוביץ') יוצרות מילה מגונה ברוסית. באחד הטריילרים של הסרט זה נראה בולט לעין ומסיבה זו בתי קולנוע רבים סירבו להציג את טריילר הסרט.
ז'אן סווה
ב-27 בנובמבר 1972, הושבעה סווה למועצת המלוכה של קנדה, מה שנתן לה את הזכות לשאת התואר "הנכבד" (The Honourable) לכל ימי חייה; עם זאת, כמושלת הכללית לשעבר של קנדה, סווה הייתה זכאית לתואר "The Right Honourable" (תואר הזהה לתוארם של חברי בית הלורדים). לאחר מכן ייסדה ועבדה עם קרן סווה עד למותה מלימפומת הודג'קין ב-26 בינואר 1993.
קריירה פרלמנטרית
למרות הביקורות סווה הצליחה ביישום רפורמות המייצגות את תפקידיו של יושב ראש בית הנבחרים בניהול הוצאות ועובדי בית הנבחרים, תוך קיצוץ בירוקרטיה עודפת, ניהול משאבי אנוש וכיוצא בזה. לאחר שהשינויים בוצעו, סווה צמצמה את צוות התמיכה של בית הנבחרים ב-300 אנשים ובכך חסכה 18 מיליון דולר מההוצאות השנתיות של הפרלמנט, ששיפרו למעשה את השירות הכולל של בית הנבחרים. סווה זכתה לשבחים על ידי חברי פרלמנט ואמצעי התקשורת כאחד, על עוז רוחה. חברי פרלמנט אחרים, לעומת זאת, ציינו כי היא הלכה רחוק מדי ועמדה מלכת על אי הנוחות וכתוצאה מכך היו צריכים חברי פרלמנט לנקות בעצמם את צלחותיהם בקפיטריית בית הנבחרים.
לאחר השבעתה
סווה נשבעה אמונים לתפקיד המושלת הכללית של קנדה ב-14 במאי 1984 בטקס שנערך במליאת הסנאט הקנדי. במהלך הטקס אמר ראש הממשלה טרודו: "זה נכון והולם שלהוד מלכותה (אליזבת השנייה) צריכה סוף סוף להיות אישה שתייצג אותה כאן", בעוד שטרודו הדגיש כי המלכה לא מינתה את סווה לתפקיד מתוקף היותה אישה. כמעט מיד לאחר הטקס, סווה הבהירה כי בימי כהונתה כמושלת הכללית היא תפעל לקידום נושאים סביב הנוער, שלום העולם והאחדות הלאומית של קנדה.
אחרית ימיה ומותה
לאחר שעזבה את אחוזת רידו בפעם האחרונה כמושלת הכללית ב-1990, חזרו סווה ובעלה למונטריאול, שם המשיכה לעבוד עם קרן סווה. רק שנתיים לאחר מכן, מוריס הלך לעולמו וסווה נפטרה אחריו ב-26 בינואר 1993, לאחר שנאבקה זמן רב עם לימפומת הודג'קין. בני הזוג נקברו שניהם בבית הקברות נוטרדאם דז נייג'ס שבמונטריאול. שנה אחת כעבור מותה הוציאה קנדה פוסט (רשות הדואר של קנדה) בול דואר הנושא את תמונתה של סווה.
משה אליקים בריעה הופשטיין
ביוגרפיה
לאחר פטירתו נסעו רוב חסידיו לאחיינו רבי חיים מאיר יחיאל ממוגלניצא (השרף ממוגלינצא) ורק לאחר פטירתו, בשנת תר"ט (1849), חזרה ההנהגה לבנו רבי אלעזר הופשטיין. חיבר ספרים רבים, בהם "באר משה", "דעת משה", "קהלת משה", "בינת משה", "מטה משה", "פרקי משה", "תפילה למשה", "ויחל משה". בספריו הרבה להביא מתורת רבותיו.
הקורדילרה הארקטית
הקורדילרה הארקטית (באנגלית: Arctic Cordillera), היא שרשרת של רכסי הרים (קורדילרה), הבנויה מרצף נמשך של רכסי הרים היוצר את צפון החוף הארקטי של קנדה.
נשים במלחמת העולם השנייה
נשים שימשו במגוון תפקידים במלחמת העולם השנייה, כולל כלוחמות ופועלות בעורף. הדחיפות המוחלטת של גיוס האוכלוסייה כולה הפכה את הרחבת תפקידן של הנשים לבלתי נמנעת, אם כי תפקידי הנשים השתנו ממדינה למדינה. מיליוני נשים בגילאים שונים נפצעו או מתו כתוצאה מהמלחמה.
נשים יהודיות
ביישוב היהודי בארץ ישראל כ-4,500 נשים התגייסו לצבא הבריטי כשמתוכן כ-3,500 גויסו לחיל העזר לנשים וכ-700 לחיל העזר האווירי לנשים. רובן היוו אחר כך תשתית להקמתו של חיל נשים בצבא הגנה לישראל.
קדמומיים
קדמומיים (שם מדעי: Helicidae) היא משפחה של שבלולי יבשה ממחלקת החלזונות. משפחה זו כוללת את המוכרים שבמיני החלזונות בעולם ובארץ ישראל: שבלול הגינה, שבלול השדה, שבלול רומי, קדמום השומרון, קדמום יהודה ודרחול השיח.
קרב איי סנטה קרוז
לפני הקרב
מול כוח זה התייצב "כוח משימה 61" של בעלות הברית, בפיקודו הכללי של אדמירל משנה תומאס קינקייד, שכלל את:
התקפות נוספות
בשעה 11:35 החליט קינקייד להסיג את כוחותיו משדה הקרב. מצב זה, בו הורנט יצאה מכלל פעולה, אנטרפרייז ניזוקה באופן קשה, והוא הניח שליפנים יש לפחות נושאת מטוסים אחת שלמה באזור, לא הותיר לו ברירה אלא להורות לכוחות המשימה שלו לנתק מגע. בשעה 11:40 החלו נושאות המטוסים היפניות הנותרות, זואיקאקו וג'וניו לקלוט את מטוסיהן והתכוננו לשגר גלים נוספים.
בשעה 14:45 החלה נורת'האמפטון לגרור את הורנט אל מחוץ לשדה הקרב במהירות של 5 קשרים. צוותי התיקון הצליחו לשקם את מערכת החשמל, אך בשעה 15:20 תקפו את נושאת המטוסים מפציצי טורפדו מג'וניו. חמישה מתוך ששת המפציצים החטיאו, אך הטורפדו השישי פגע במרכז נושאת המטוסים, והסב נזק רב. מערכת החשמל קרסה שוב, והפסיקה את פעולת משאבות המים, והורנט החלה לנטות. בעת שהחלו ההכנות לנטישת האונייה, הגיע גל התקיפה השלישי מזואיקאקו ופגע פעם נוספת בהורנט. עד השעה 16:30 נטש כל הצוות את האונייה.
תוצאות הקרב
הנזק הגדול ביותר שנגרם לצי הקיסרי היה אובדן צוותי האוויר שלו. בקרב איי סנטה קרוז אבדו יותר אנשי צוות אוויר יפנים מבכל אחד מקרבות נושאות המטוסים הקודמים בים האלמוגים, במידוויי ובאיי שלמה המזרחיים, ובשלב זה יותר ממחצית הטייסים שהשתתפו בהתקפה על פרל הארבור נהרגו.
ליז סמית'
קריירה
ב-2006 פרסמה סמית' את האוטוביוגרפיה שלה בשם "Our Betty", ובערך באותו זמן עברה לגור בבית גמלאים בהמפסטד שבלונדון. ב-2007 הוציאה לאור סדרה של סיפורים קצרים בשם "Jottings: Flights of Fancy" והופיעה בווידאו קליפ של הסינגל "This Must Be Love" של להקת "Little Man Tate". ב-5 בדצמבר 2007 זכתה סמית' בפרס הקומדיה הבריטית לשחקנית הטלוויזיה הקומית הטובה ביותר על תפקידה בסדרה "משפחת רויאל".
ב-2006 השתתפה סמית' בהופעת קמע בסרט של קנת בראנה "חליל הקסם", גרסה באנגלית לאופרה של מוצרט. היא גילמה את דמות פפגנה הזקנה שבהמשך הסרט הופכת לפפגנה הצעירה (בגילומה של זמרת הסופרן סילביה מוי).
רוני גולדפיין
ביוגרפיה
בשנת 2017 שיחקה גולדפיין בתיאטרון חיפה בהצגה "בעלים ונשים", על פי סרט הקולנוע בשם זה מאת וודי אלן בבימויו של משה נאור. כמו כן שיחקה בהצגת הפרינג' "מר קולפרט" מאת דויד גיסלמן ובפרויקט "מדיאה" מאת אוריפידס בתפקיד מדיאה. הפקה עצמאית של נעם בן אז"ר.
ניפגש בסיבוב (סרט)
שחקנים ודמויות
בין השחקנים, המגלמים את עצמם, נמצאים:
מארק פויארסטין
ביוגרפיה
פויארסטין קיבל את תפקיד פריצת הדרך שלו בטלוויזיה כדמות חוזרת באופרת סבון "Loving". כאשר ננסי מאיירס ליהקה את שחקנים לסרט מה נשים רוצות, בתה זיהתה את פויארסטין מהסרט "קסם מעשי" שבו שיחק בשנת 1998, והתעקשה שאמה תלהק אותו.
לאחר מכן הצטלם לצד, סנדרה בולוק, בסרט משנת 2002, שבועיים מראש, אך הסצנות שלו נמחקו מהסרט.
Darzu ist erschienen der Sohn Gottes, רי"ב 40
רקע
קנטטה זו הייתה העשרים וארבע שהלחין באך מאז החל למלא את תפקידו בלייפציג. הקנטטה הקודמת שהלחין היא רי"ב 70. מאז שהלחין אותה, לא ניגן מוזיקה לרגל תקופת הציפייה, וכך התפנה לבאך ולנגניו די זמן להתכונן היטב לתקופה העמוסה של חג המולד. בתקופה זו ניגנו 6 קנטטות, 5 מהן חדשות:
גמר ליגת האלופות 1995
מילאן
בחצי הגמר פגשה מילאן את פריז סן-ז'רמן מצרפת. במשחק הראשון בפארק דה פראנס בפריז רשמה מילאן ניצחון דרמטי, כשזבונימיר בובאן כבש בתוך תוספת הזמן של המשחק את שער הניצחון לאיטלקים. במשחק הגומלין הביתי כבש דז'אן סביצ'ביץ' צמד שערים וקבע את תוצאת המשחק, 2–0, ו־3–0 בסיכום שני המשחקים, שהעלו את אלופת אירופה המכהנת לגמר ליגת האלופות בפעם השלישית ברציפות.
פלייאין ה-NBA
2020 הייתה העונה היחידה שבו שוחק הפורמט המקורי.
פלורטה מק'קצ'ן
פלורטה מק'קצ'ן (באנגלית: Floretta Doty McCutcheon; 22 ביולי 1888, איווה, ארצות הברית - 2 בפברואר 1967, קליפורניה, ארצות הברית) הייתה מאמנת ושחקנית כדורת אמריקאית. נחשבת לאחת משחקניות הכדורת הטובות ביותר בכל הזמנים.
ביוגרפיה
בשנת 1967, נפטרה בפסדינה קליפורניה.
יורי אננקוב
ביוגרפיה
הספר הראשון שיצא לאור עם איוריו של אננקוב היה ספרו של מקסים גורקי, "סמובר" שיצא לאור ב-1917. ההכרה בו כמאייר ספרים הגיעה בזכות עבודתו המפורסמת ביותר, הפואמה "שנים עשר" של המשורר הרוסי אלכסנדר בלוק, שפורסמה ב-1918 ויצאה לאור בשלוש הדפסות במהלך אותה שנה. בשנים הבאות, תרם אננקוב לעיצובם של כמה וכמה ספרים של הסופרים בסנקט פטרבורג, בין השאר, מיכאיל קוזמין ואלכסיי רמיזוב). ב-1919, עיצב אננקוב את התפאורה למחזה "המזקק הראשון", קומדיה מאת לב טולסטוי.
יצחק יעקב רבינוביץ (פוניבז')
משפחתו
דב ודובה חיו בפתח תקווה ושלשת הילדים התיישבו בקיבוצים בגליל העליון. ישראל בכפר גלעדי. בודיה בכפר בלום ומולקה בחולתה.
פריש
{{פירושונים|אישים ששם משפחתם הוא פריש:
זוריטה
הקריירה
היא פרשה מהופעות בשנת 1954 וניהלה מספר מועדוני בורלסק בניו יורק ומיאמי עד שפרשה מן המקצוע לחלוטין ב-1974 כדי להרביע חתולים פרסיים.
חיים אישיים
היא נפטרה ב-12 בנובמבר 2001, בגיל 86.
פאט קונוטון
קריירת משחק מקצועית
ב-13 ביולי 2022, חתם קונוטון על הארכה לשלוש שנים בעבור 28.5 מיליון דולר.
לוזובה
במלחמת העולם השנייה העיר נכבשה על ידי הגרמנים מספר פעמים. נכבשה לראשונה ב-11 באוקטובר 1941 ושוחררה ב-27 בינואר 1942. נכבשה בשנית ב-23 במאי 1942 ושוחררה ב-11 בפברואר 1943. ב-1 במרץ 1943 נכבשה בפעם השלישית ושוחררה בפעם האחרונה ב-16 בספטמבר 1943.
ריצ'רד פורטס
פורטס בנוסף השתתף בהרכב "The Psychedelic Furs", לצד מתופף להקת גאנז אנד רוזס הנוכחי - פרנק פרר. בעבר השתתף בלהקות "Love Spit Love", "ת'ין ליזי" ו-"The Dead Daisies".
קאסל (סדרת טלוויזיה)
עונה 6
בקט וקאסל התארסו אבל למרות זאת היא לוקחת את הצעת העבודה בוושינגטון, ממנה פוטרה בסופו של דבר לאחר שפעלה כנגד הרצונות של הממונים עליה (בחקירה שעורבה בה גם תחנה 12). בשלב זה היא חוזרת להיות בלשית במחלקת רצח בתחנה 12 ביחד עם קאסל כיועץ. במהלך העונה, לאחר מספר ניסיונות חיסול מצידו שכוונו כלפיה, בקט סוף סוף שמה את הסנטור בראקן, שאחראי לרציחתה של אמה, בכלא, לאחר שמוצאת ראייה שמוכיחה שהורה על החיסול. בפרק האחרון היא וקאסל מתכוננים לחתונה (תוך כדי פתירת בעיות לא צפויות בדרך), אך בדרכו לשם מכוניתו של קאסל נמצאת כשהיא עולה באש, וכך נגמרת העונה.
עונה 8
העונה מלווה את קאסל ובקט במערכת היחסים המסובכת שלהם. בקט, כעת הקפטן של תחנה 12, למעשה עוזבת את קאסל לטובת החקירה הסודית שלה ושל ויקראם נגד לוקסאט - הדמות המסתורית ששיתפה פעולה עם סנאטור ויליאם בראקן, אשר ביחד גרמו למותה של אמה של בקט. באותו הזמן קאסל חוזר לחקור את פרטי היעלמותו (תחילת עונה 7) בעזרתן של היילי, שהצטרפה לעסק החקירות הפרטיות שלו, וביתו, אלקסיס. הוא מגלה כי ידע על לוקסאט כבר אז, ושבגלל זה ביקש למחוק את זכרונותיו, ומתוודה על כך לבקט. בעזרת היילי ואלקסיס, קאסל מגלה חלק מתוכניתם של בקט וויקראם ומתעקש לעזור להם ואף מביא איתו את היילי. בסוף העונה הם חושפים את לוקסאט ומצליחים לעצור אותו לפני שמצליח להרוג את שניהם (במקומות נפרדים). בסוף הפרק עובד של לוקסאט יורה בקאסל ובבקט, אך בקט מספיקה לירות בו לפני שהיא נופלת על הרצפה. לבסוף רואים מבט של שבע שנים קדימה לאחר הירי בקאסל ובקט, ונראה כי קאסל ובקט ניצלו מהירי וגרים בדירתו של קאסל עם שלושת ילדיהם.
צוגה הררית
צוגה הררית (שם מדעי: Tsuga mertensiana, באנגלית: Mountain hemlock) היא עץ מחטני ירוק-עד השייך לסוג צוגה. העץ נפוץ בהרים לאורך רצועה בת 4,000 קילומטרים בחוף המערבי של ארצות הברית וקנדה, כשגבול התפוצה הצפון-מערבי בחצי האי קינאי באלסקה, והגבול הדרום-מזרחי במחוז טולארי בקליפורניה. בית הגידול הטבעי של העץ הוא באזורים המושלגים ביותר באמריקה הצפונית שבהם יש עונת גידול קצרה מאוד. אין לעץ ערך כלכלי, למעט שימוש מועט כצמח נוי. השם המדעי של המין (Mertensiana) מנציח את קרל היינריך מרטנס (Karl Heinrich Mertens; 1796–1830), בוטנאי גרמני שאסף את הדגימות הראשונות כחבר במשלחת מחקר רוסית בשנים 1826–1829.
גאלפסטרים G100
גאלפסטרים G100 (באנגלית: Gulfstream G100), היה הידוע בעבר בשם "אסטרה" (באנגלית: IAI Astra) הוא מטוס מנהלים דו-מנועי אשר יכול לשאת בין שישה לתשעה נוסעים. המטוס יוצר על ידי התעשייה האווירית לישראל החל משנת 1985. בין השנים 1997 ו-2001 יוצר עבור חברת "גלקסי איירוספייס" (שותפות של התעשייה האווירית ו"הייאט קורפ"), והחל מ-2001 עבור חברת גאלפסטרים איירוספייס שרכשה את חברת "גלקסי איירוספייס". בשנת 2002 החל פיתוח גרסה משופרת של המטוס, "גאלפסטרים G150", המטוס האחרון יוצר בשנת 2016, והמסירה האחרונה ללקוח הייתה בשנת 2017.
פיתוח המטוס
אב טיפוס של המטוס טס לראשונה ב-18 במרץ 1984. ב-24 בספטמבר 1984 שבר מטוס האסטרה את שיא המהירות בטיסה מחוף לחוף בארצות הברית למטוס מנהלים, כאשר טס מיו יורק ללוס אנג'לס ב-4 שעות ו-24 דקות.
דגל יחידה
סוגי דגלי יחידות
צבע (באנגלית: Colour) הוא מונח אשר מתייחס לדגל היחידה, לדגל צבאי, דגל ימי או אף דגל המדינה או המונרך. בתרגום הפשטני ביותר של המונח, 'צבע' מתייחס לדגל אשר לא מונף על תורן נייח אלא מושא באופן נייד, לחלופין 'צבע' יכול להתייחס לדגלים סמליים של כוחות מזוינים. בנוסף לכך, השימוש במונח 'צבעים' ברבים עשוי להתייחס לכל הדגלים והנסים המונפים על ידי אונייה. במסורת של צבאות רבים (בעיקר הצבא הבריטי), דגלי 'הצבעים' הם דגל היחידה (בצבא הבריטי בדרך כלל רגימנט) ודגל המונרך (מה שנפוץ כיום הרבה פחות מלבד בצבא הבריטי).
גידאון (באנגלית: Guidon) הוא גרסה יותר קטנה של צבעי היחידות בצורת זנב סנונית. הגידאונים היו לאורך ההיסטוריה בשימוש יחידות הפרשים הכבדים (דרגונים ויחידות משמר) בעיקר בצבא הבריטי וכיום נמצאים באופן נרחב ביחידות צבא ארצות הברית. מקור השם 'גידאון' הוא עיוות המונח הצרפתי guyde homme; איש מדריך. כיום, המונח גידאון משמש בעיקר לתיאור דגלי יחידה קטנים יותר ובעלי זנב סנונית, כך בצבא ארצות הברית; דגלי היחידות הם 'גידאונים' בעוד שדגלי הזרועות והיחידות הגדולות יותר הם 'סטנדרטים'.
ישראל
בצבא הגנה לישראל בדומה לצבאות אחרים בעולם, ישנו דגל לכל זרוע וחיל כאשר בראשם דגל ראש המטה הכללי של צה"ל, דגל משרד הביטחון ודגל צה"ל. דגלי הזרועות כוללים את דגל חיל האוויר, דגל חיל הים ודגל משמר הגבול. בנוסף לאלו, ישנם גם דגלי חילות בהם חיל הרגלים, חיל השריון, חיל התותחנים, חיל האיסוף הקרבי, חיל הרפואה, חיל השלישות וחילות נוספים. בחיל הרגלים הישראלי אף נהוג דגל ייחודי לכל חטיבה; גולני, צנחנים, הנח"ל, כפיר וגבעתי. דגלי החילות וחטיבות חיל הרגלים מורכבים בדרך כלל משני צבעים המופרדים אחד מהשני בזווית אלכסונית אשר יורדת משמאל לימין (ראו דוגמת דגל חיל ההנדסה משמאל).
התקופה הנפוליאונית
בדומה למדינות אירופה אחרות, מקורות דגלי היחידות כמו גם דגלי הלאום הגיעו מצבאות ימי הביניים. עד לסוף המאה ה-18 דגלי היחידות עוצבו באופן דומה לצבאות ימי הביניים עם צלב סימטרי המחלק את הדגל לארבעה קנטונים, כאשר עם תחילת המהפכה הצרפתית הוכנסו ליחידות הצבא דגלים שהתבססו על עיצוב דגל הטריקולור (אדום, לבן וכחול). הדגלים בעיצובם החדש ניתנו באופן עקרוני לגדודים השונים בכל רגימנט ולפלוגות פרשים, כאשר דגלי חיל רגלים היו בגודל 80X80 ס"מ, דגלי פרשים בגודל 60X60 ס"מ. דרגונים ויחידות ארטילריית פרשים השתמשו בגידאון (דגל בעל זנב סנונית) בגודל 60X70 ס"מ. הדגלים עוצבו עם צרות יהלום בצבא לבן במרכז המחלקת את הדגל לארבעה משולשים בפינות, בפינה השמאלית העליונה והימנית תחתונה המשולשים נצבעו כחול, בעוד שבפינה השמאלית תחתונה וימנית עליונה המשולשים נצבעו אדום, בכך הכילו דגלי היחידות את צבעי הרפובליקה החדשה.
כבאית תעופתית
כבאית תעופתית היא רכב כיבוי המיועד לפעולות כיבוי כלי טיס בוערים ופעולות הצלה נוספות במרחב שדות תעופה.
במקרים מסוימים רכבי כיבוי נדרשים לכסות מסלולי נחיתה בשכבת קצף לפני נחיתת חרום של המטוס. קצף מקטין סיכוי להתפרצות הדליקה תוך כדי נחיתה.
מנחם שלח
מנחם שלח (בסרבו-קרואטית: Menahem Šelah, בסרבית בכתב קירילי: Менахем Шелах; 14 במרץ 1933, זאגרב ממלכת יוגוסלביה – 23 באפריל 1995, משמר העמק, ישראל) היה פרופסור להיסטוריה וחוקר תולדות יהדות יוגוסלביה.
ריוטרו האשימוטו
ראשית חייו
האשימוטו נולד בעיר סוג'ה שבמחוז אוקיאמה, בנו של ריוגו האשימוטו, שר בממשלתו של נובוסוקה קישי. בדומה לאביו, למד האשימוטו מדע המדינה באוניברסיטת קייו ב-1960, וקיבל מושב בבית הנבחרים של יפן ב-1963.